CELEX: 62008TN0248
Language: sk
Date: 2008-06-23 00:00:00
Title: Vec T-248/08 P: Odvolanie podané 23. júna 2008 : František Doktor proti rozsudku Súdu pre verejnú službu zo 16. apríla 2008 vo veci F-73/07, Doktor/Rada

30.8.2008   
            
            
               SK
            
            
               Úradný vestník Európskej únie
            
            
               C 223/52
            
         Odvolanie podané 23. júna 2008: František Doktor proti rozsudku Súdu pre verejnú službu zo 16. apríla 2008 vo veci F-73/07, Doktor/Rada
   (Vec T-248/08 P)
   (2008/C 223/91)
   Jazyk konania: francúzština
   Účastníci konania
   
      Odvolateľ: František Doktor (Bratislava, Slovensko) (v zastúpení: S. Rodrigues a C. Bernard-Glanz, advokáti)
   
      Ďalší účastník konania: Rada Európskej únie
   Návrhy odvolateľa
   
               —
            
            
               zrušiť rozsudok vydaný Súdom pre verejnú službu Európskej únie zo 16. apríla 2008 vo veci F-73/07,
            
         
               —
            
            
               vyhovieť návrhom na zrušenie a náhradu škody, ktoré odvolateľ predložil v konaní na prvom stupni,
            
         
               —
            
            
               zaviazať ďalšieho účastníka konania na prvom stupni na náhradu všetkých trov konania týkajúcich sa žaloby o neplatnosť a odvolania.
            
         Odvolacie dôvody a hlavné tvrdenia
   Odvolateľ v tomto odvolaní navrhuje zrušenie rozsudku Súdu pre verejnú službu (SVS) zo 16. apríla 2008, vydaného vo veci Doktor/Rada, F-73/07 zamietajúceho žalobu, v ktorej odvolateľ navrhoval na jednej strane zrušenie rozhodnutia Rady o prepustení odvolateľa na konci skúšobnej lehoty a na druhej strane sa domáhal náhrady škody za údajne vzniknutú profesionálnu, finančnú a morálnu ujmu.
   Na podporu svojho odvolania odvolateľ uvádza, že SVS i) skreslil určité dôkazy, keďže založil viaceré konštatovania na nepresnom vecnom posúdení dokumentov v spise, ktoré mu boli odovzdané; ii) porušil práva na obranu odvolateľa tým, že nezohľadnil alebo neodpovedal na viaceré uvádzané okolnosti alebo tvrdenia, a iii) dopustil sa dvakrát nesprávneho právneho posúdenia, pokiaľ ide o výklad práva Spoločenstva, vo vzťahu k právu odvolateľa dokončiť skúšobnú lehotu za normálnych podmienok a možnosť správneho orgánu doplniť odôvodnenie aktu spôsobujúceho ujmu v štádiu písomnej časti konania pred súdmi Spoločenstva.